મુંબઈઃ બોલિવૂડના વિતેલા સમયના સુપરસ્ટાર ધરમપાજી(82 વર્ષ)એ હાલમાં જ 'યમલા પગલા દિવાના ફિર સે'માં કામ કર્યું હતું. તાજેતરમાં જ ધર્મેન્દ્રે પોતાના ફાર્મ હાઉસની તસવીરો શૅર કરી હતી. મુંબઈની પાસે લોનાવાલમાં આવેલા આ ફાર્મ હાઉસમાં ધર્મેન્દ્ર પોતાનો સમય પસાર કરતા હોય છે. અહીંયા રોક ગાર્ડનની તેઓ અવાર-નવાર તસવીરો શૅર કરતા હોય છે. ફાર્મ હાઉસમાં તબેલો છે, જેમાં અનેક ગાયો-ભેંસો છે. તેઓ ગાય-ભેંસ જાતે દોતા હોય છે અને તગારા પણ ઉંચકતા જોવા મળે છે. ફાર્મ હાઉસની આસપાસ પર્વતો તથા ઝરણાં છે. સાથે જ પોતાનું 1000 ફૂટ ઉંડું તળાવ પણ છે.